કલમકારી આર્ટ ઘણી જૂની કળા છે. જેને દાયકાઓ પહેલાં લોકગીતોના કલાકારો અને ચિત્રકારો કોઈ હિન્દુ પૌરાણિક કથાને ગામલોકો સામે પ્રસ્તુત કરવા તૈયાર કરતા હતા. તે ખાસ કરીને કૅનવાસ પર પેઈન્ટિંગ દ્વારા તૈયાર કરવામાં આવતી હતી. શરૂઆતના સમયમાં કલમકારી આર્ટને લોકો પસંદ કરતા હતા, પરંતુ ધીરે ધીરે તેની લોકચાહના ઘટવા લાગી, પરંતુ છેલ્લાં કેટલાંક વર્ષોથી આર્ટના જાણકારો તેને જીવંત કરવા લાગ્યા. ફરીથી એક વખત કલમકારી આર્ટ ફેશનમાં આવી રહી છે. આમ જણાવતાં ફેશન ડિઝાઈનર સુમિત ગોહેલ વધુમાં કહે છે કે, “આ પરંપરાગત આર્ટને નેચરલ કલર્સ વડે વાંસની પેન કે કલમથી કોટન અથવા સિલ્ક ફેબ્રિક ઉપર કરવામાં આવે છે. આ આર્ટને તૈયાર કરવા માટે લગભગ ૨૩ પ્રક્રિયા કરવામાં આવે છે.”